Hierdie delikate porseleinkunswerk is naaswit en het gevlegte handvatsels en ’n ruitpatroon wat pas by die twee voëltjies wat op die rand pryk.
Dis so besonders en delikaat dat jy nie anders kan as om stil te glimlag wanneer jy dit sien nie. Dit is deel van ’n reeks wat bestaan uit ’n teepot, suikerpot, koppies, pierings en koekbordjies. Die stel voer jou terug na die dae van outentieke versamelstukke en is ’n aanwins vir almal wat sentimenteel is.